Hebron Estate bied voortreflike akkommodasie in twee gastehuise. Geniet die rustigheid en skoonheid van die omgewing en gaan stap op die boegoespoor.
Die groot herehuis het twee slaapkamers en twee badkamers, 'n groot woonvertrek, volledig toegeruste kombuis, stoepe en 'n buite- en binnebraai. Huisves 4 persone. DSTV is op aanvraag beskikbaar en troeteldiere is welkom.
Die Hebron-gastehuise is toegerus met beddegoed, handdoeke, kook- en eetgerei, koffie, tee, suiker, skoonmaakmiddels, toiletpapier.
Vir die vleisbraaiers staan daar een bondel hout gereed, met vuuraanstekers en vuurhoutjies. Ekstra bondels hout is op die plaas te koop.
Die kleiner gastehuis (Boet se Huis) het 'n hoofslaapkamer met badkamer en 'n buitekamer op die stoep met twee beddens. Huisves 4 persone (2 in hoofslaapkamer en 2 in stoepkamer). Dit is volledig ingerig en het braaigeriewe.
Hebron bied ook fasiliteite vir klein groepe rugsakreisigers om te kom oorbly. Ons het 'n groot saal, The Oaks, met slaapplek vir 'n groep van minimum 6 en maksimum 10 persone. Daar is 'n groot goedtoegeruste kombuis en toilette vir mans en dames met een stort wat gedeel moet word. In die saal is 'n pragtige kaggel waarin ook gebraai kan word. Beddegoed word verskaf, maar besoekers moet hul eie handdoeke bring.
Dit is die ideale plek vir groepe stappers, motorfietsryers en klein spanbou- geleenthede. U sal hartlik ontvang word en u kan die pragtige uitsig, staproetes en bergfietsroetes geniet. Indien meer slaapplek vereis word, kan ons ander gastehuise ook oorweeg word. Die swembad is ook beskikbaar in die warm somermaande.
Hebron het verskillende staproetes en 'n groot swembad om in af te koel. Dit is ook 'n paradys vir voëlkykers.
Daar is "tag-and-release" hengelgeleenthede in die groot plaasdam.
Die jaarlikse bekende Piketberg bergfietsren se roete strek oor Hebron. Hebron is sentraal geleë om die verskeie roetes op Hebron en die omgewing te verken. Verskillende grade van tegniese vaardigheid is nodig, maar gesinne sal die makliker roetes saam kan geniet en terselftertyd veilig deur 'n ongesteurde fynbosterrein kan beweeg.